ચેન્નઈઃ તામિલનાડુના ભૂતપૂર્વ મુખ્યમંત્રી અને દ્રવિડ મુન્નેત્ર કઝગમ (ડીએમકે)ના વડા એમ. કરુણાનિધિની બુધવારે લાખો ચાહકોની મેદની વચ્ચે ચેન્નઈના પ્રખ્યાત મરીના બીચ પર દફનવિધિ કરવામાં આવી હતી. મરીના બીચ પર દફનાવવા માટે કોર્ટની સંમતિ લેવી પડી હતી. કરુણાનિધિની અંતિમવિધિમાં વડા પ્રધાન નરેન્દ્ર મોદી, કોંગ્રેસપ્રમુખ રાહુલ ગાંધી, કર્ણાટકના મુખ્યમંત્રી એચ. ડી. કુમારસ્વામી, કેરળ, તેલંગણા, આંધ્ર પ્રદેશના મુખ્યમંત્રીઓ અને રાજકારણીઓ ઉપસ્થિત રહ્યા હતા.